**Agostino "Dino" De Laurentiis**, nado o 8 de agosto de 1919, e finado o 10 de novembro de 2010, foi un produtor de cinema italiano. Xunto con Carlo Ponti, foi un dos produtores que levaron o cine italiano á escena internacional ó final da segunda guerra mundial. Produciu ou co-producido máis que 500 filmes, dos cales 38 foron nomeado ós Premios Oscar. Tamén tivo unha breve carreira como actor a finais da década de 1930 e comezos da de 1940.

Traxectoria
-----------

Despois do seu primeiro filme, *L'ultimo Combattimento* (1940), Laurentiis produciu case 150 filmes durante as seguinte sete décadas. En 1946, a súa compañía Dino de Laurentiis Cinematografica, comezou a traballar na produción cinematográfica. Nos primeiros anos, De Laurentiis produciu filmes neorrealistas italianos como *Arroz amargo* (1949) e o clásico de Fellini *La strada* (1954) e *Le notti di Cabiria* (1956), a miúdo en colaboración co produtor Carlo Ponti. Na década de 1960, Laurentiis construíu as súas propias instalacións de estudio, aínda que estes colapsaron financeiramente durante a década de 1970. Porén, neste período De Laurentiis produciu filmes como *Barrabás* (1961), un filme relixioso épico; *A Biblia* (1966), *Kiss the Girls and Make Them Die*, unha imitación dun filme de James Bond; *Navajo Joe* (1966), un spaghetti western; *A batalla de Anzio* (1968), un filme da segunda guerra mundial; *Barbarella* (1968) e *Danger: Diabolik* (1968).

De Laurentiis trasladouse ós Estados Unidos en 1976, e converteuse en cidadán estadounidense en 1986. Na década de 1980 tivo o seu propio estudio, De Laurentiis Entertainment Group (DEG), con base en Wilmington, Carolina do Norte. A construción do estudio fixo que Wilmington se convertese nun centro de produción de cine e televisión.

De Laurentiis fixo un gran número de filmes exitosos e aclamados, como *The Scientific Cardplayer* (1972), *Serpico* (1973), *Death Wish* (1974), *Mandingo* (1975), *Os tres días do cóndor* (1975), *The Shootist* (1976), *Drum* (1976), *The Serpent's Egg* de Ingmar Bergman (1977), *Ragtime* (1981), *Conan o bárbaro* (1982), *Veludo azul* (1986) e *Breakdown* (1997). O nome De Laurentiis fíxose famoso cos filmes *King Kong* (1976), que foi un grande éxito comercial; *Lipstick* (1976), un drama de violación e vinganza; *Orca* (1977), filme dunha candorca asasina; *The White Buffalo* (1977), un western; o filme de desastres *Hurricane* (1979); o remake *Flash Gordon* (1980); *Dune* (1984) de David Lynch e *King Kong Lives* (1986).

De Laurentiis produciu o primeiro filme baseado na personaxe de Hannibal Lecter, *Manhunter* (1986), unha adaptación da novela de Thomas Harris *Red Dragon*. Rexeitou participar na adaptación da secuela, *O silencio dos cordeiros* (1991), pero produciu os tres filmes seguintes, *Hannibal* (2001), *Red Dragon* (2002) e *Hannibal Rising* (2007).

Notas
-----

1. ↑  Lane, John Francis (11 de novembro de 2010). "Obituary: Dino De Laurentiis". *The Guardian*. Consultado o 11 de novembro de 2010.
2. ↑  Delugach, Al (20 de febreiro de 1988). Los Angeles Times, ed. "De Laurentiis Resigns From Film Group". Consultado o 9 de xaneiro de 2015.
3. ↑  "Laurentiis has others looking our way". *Wilmington Morning Star*. 9 de xullo de 1984. p. 1C. Consultado o 9 de xaneiro de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dino De Laurentiis Modificar a ligazón no Wikidata*** |

### Ligazóns externas

* 

* Dino De Laurentiis na IMDb *(en inglés)*.

|  |  |
| --- | --- |
| Control de autoridades | 
* Wd: Q296796
* WorldCat
* VIAF: 62454257
* Allmovie: p87105
* AlloCiné: 37661
* BNE: XX1276701
* BNF: 14440109m
* CANTIC: a1167281x
* CineRessources: 48282
* DeutscheBio: 123401305
* EBID: ID
* FAST: 103640
* Filmportal: ID
* GEC: 0519445
* GND: 123401305
* ICCU: SBLV018689
* IMDb: nm0209569
* ISNI: 0000 0001 0908 1941
* LCCN: n82201340
* LibraryThing: delaurentiisdino
* Munzinger: 00000008217
* NKC: xx0155557
* NNDB: 000022762
* NTA: 074837907
* Rotten Tomatoes: dino\_de\_laurentis
* SUDOC: 058614133
* TMDb: 5398
* Treccani: dino-de-laurentiis
* WikiTree: De\_Laurentiis-18

 |